Z A P I S N I K
s 32. sjednice Vijeća Mjesnog odbora „Kralj Petar Svačić“ održane u srijedu, 28. studenog 2023. u 10,00 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća Mjesnog odbora: Ana-Marija Huzjan, Martina Cajner Vela, Tamara Božić, Taiba Redžepagić 
Predsjednica Vijeća Mjesnog odbora utvrđuje da je nazočna većina članova Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća Mjesnog odbora predlaže usvajanje Zapisnika s prethodne 31. sjednice Vijeća i otvara raspravu o istome. Budući da nema primjedbi na Zapisnik, Vijeće Mjesnog odbora „Kralj Petar Svačić“ jednoglasno usvaja zapisnik s 31. sjednice Vijeća Mjesnog odbora „Kralj Petar Svačić“.
Predsjednica Vijeća Mjesnog odbora predložila je sljedeći 

DNEVNI  RED:
1. Prijedlog programa građenja komunalne infrastrukture na području Grada Zagreba u
2024. – mišljenje, daje se
2. Prijedlog programa održavanja javnih površina, građevina i uređaja javne namjene, javne
rasvjete te izvanrednog održavanja nerazvrstanih cesta na području Grada Zagreba u 
2024., mišljenje, daje se
3. Zahtjev za korištenje prostora – promjena termina Planinarsko društvo Medveščak
4. Pitanja i prijedlozi

Obzirom na to da je u međuvremenu pristigla još jedna točka, predsjednica predlaže dopunu dnevnog reda kako slijedi: 

DNEVNI  RED:
1. Pravo prohoda i provoza kroz Trg kralja Petra Svačića 11, donošenje zaključka
2. Prijedlog programa građenja komunalne infrastrukture na području Grada Zagreba u
2024., mišljenje, daje se
3. Prijedlog programa održavanja javnih površina, građevina i uređaja javne namjene, javne
rasvjete te izvanrednog održavanja nerazvrstanih cesta na području Grada Zagreba u 
2024., mišljenje, daje se
4. Zahtjev za korištenje prostora – promjena termina Planinarsko društvo Medveščak
5. Pitanja i prijedlozi
Novopredloženi dnevni red jednoglasno je usvojen. 
Ad 1. Pravo prohoda i provoza kroz Svačićev trg 11, donošenje zaključka

Članica Vijeća Taiba Redžepagić dana 15. studenog 2023. primila je poziv oko rješavanja prilaza i dovoza za izvođenje građevinskih radova na zgradi Trg kralja Petra Svačića 12/1. Kao predstavnica suvlasnika u Žerjavićevoj 7 i 7/1, koja također ide u obnovu, a građevno se nadovezuje na zgradu 12/1 i na objekt Dječjeg vrtića „Budućnost“, kontaktirala je ravnateljicu vrtića, gđu Supanc, te joj pojasnila situaciju i upoznala je s problemima i opasnostima koja prijete njihovu igralištu i pomoćnom objektu u kojemu se nalaze djeca.
Predsjednica Vijeća Mjesnog odbora „Kralj Petar Svačić“ još je u kolovozu 2022. godine na intervenciju susjeda g. Slavena Olčara  sudjelovala u policijskom izvidu zbog toga što je g. Olčar branio izlazak vozilima Zrinjevca iz dvorišta Dječjeg vrtića „Budućnost“ kroz svoju česticu, a sve s punim pravom jer je službeni prolaz za vrtić na adresi Trg kralja Petra Svačića 11. Isti je međutim zaključan čime je onemogućen bilo kakav prolaz do povezanih prostora, i to Trga kralja Petra Svačića 12/1, Žerjavićeve 7/1 i samoga vrtića. 
Napominjemo da Trg kralja Petra Svačića 12/1 u zemljišnim knjigama ima pravo prohoda i provoza, a o istome problemu, nastavno na situaciju iz prethodnog stavka, donesen zaključak sa nadnevkom 27. rujna 2022. godine, kada je Vijeće gradske četvrti Donji grad podržalo zaključak Vijeća Mjesnog odbora „Kralj Petar Svačić“, donesen na 17. sjednici 29. kolovoza 2022., da se mirnim putem sa susjedima pokuša riješiti dostupnost ključa za potrebe vrtića te da se o istome obavijesti nadležne gradske urede i zatraži od njih da u komunikaciji sa suvlasnicima na Trgu kralja Petra Svačića br. 11 konačno počnu provoditi odavno upisano pravo služnosti puta. 
Po ishođenju ključa, odnosno osiguravanja pristupa, Vijeće Mjesnog odbora „Kralj Petar Svačić“ zatražiti će u okviru Plana komunalnih aktivnosti izradu kolničkog pristupa – rampe na stepenicama ispred vrtićkog dvorišta te izradu adekvatne ograde – sve u svrhu omogućavanja pristupa javnim gradskim službama u samo dvorište odnosno na dječje igralište (HEP, Zrinjevac, Vodovod), a koje su do sada koristile ulaz iz Žerjavićeve ulice br. 3. 
Na zahtjev g. Olčara i Dječjeg vrtića „Budućnost“ 2020. godine probao se riješiti ovaj problem ali su komunalne službe izdale negativno rješenje na osnovu krivoga vlasničkoga lista (doneseno je rješenje za Starčevićev trg, umjesto za Trg kralja Petra Svačića) i tada je svaka komunikacija prekinuta.
S obzirom na sve opasnosti na koje se ukazivalo u više navrata od strane sudionika ovoga velikog problema, kako zbog opasnosti po djecu u Dječjem vrtiću „Budućnost“, te nemogućnosti obnove nakon potresa zgrada (koje su omogućile svojim angažmanom da se iste uklone), zbog ovog je problema našim susjedima prepriječen put za dovoz materijala. Time se stvara direktna prijetnja uslijed mogućeg posljedičnog urušavanja, ako se isto dogodi. Isto tako posrijedi je i ometanje posjeda odnosno čestica dostupnih iz Žerjavićeve 3, čiji su vlasnici solidarno godinama propuštali gradske službe da rade svoj posao. 
 	Kako do danas, 28. studenog 2023. godine nije osiguran prohod i provoz prema Dječjem vrtiću „Budućnost“, pa tako ni Trgu kralja Petra Svačića 12/1, molimo da se konačno udovolji tome zahtjevu te se osigura od strane Grada Zagreba pristup uklanjanjem zapreke na Svačićevom trgu 11, te postavljanje rampe i prolaza za automobil do Svačićevog trga 12/1.


Vijeća Mjesnog odbora „Kralj Petar Svačić“ donosi sljedeći

ZAKLJUČAK
o pravu prohoda i prolaza kroz Trg kralja Petra Svačića 11

1. Vijeće Mjesnog odbora „Kralj Petar Svačić“ traži od nadležnih gradskih ureda i to Gradskog ureda za mjesnu samoupravu, promet, civilnu zaštitu i sigurnost, Gradskog ureda za obrazovanje, sport i mlade, Gradskog ureda za upravljanje imovinom i stanovanje da u praksi provede pravo prohoda i prolaza kroz Trg kralja Petra Svačića 11 i to ishođenjem ključa vrata na navedenoj adresi za sve suvlasnike koji kroz tu česticu imaju pravo prohoda i prolaza ili na drugi primjeren način. Zahtijevamo i da se osigura da to rješenje bude trajno i održivo kako se u budućnosti ne bi ponavljale slične situacije. 

2. Ovaj zaključak dostavlja se Vijeću Gradske četvrti Donji grad na daljnje postupanje.

Ad 2. Prijedlog programa građenja komunalne infrastrukture na području Grada Zagreba u 2024., mišljenje, daje se

Vijeće Mjesnog odbora „Kralj Petar Svačić“ jednoglasno donosi sljedeći

Z A K L J U Č A K
o Prijedlogu Programa građenja komunalne infrastrukture na području Grada Zagreba u 2024.
1. Vijeće Mjesnog odbora „Kralj Petar Svačić“ daje pozitivno mišljenje o Prijedlogu Programa građenja komunalne infrastrukture na području Grada Zagreba u 2024.

2. Ovaj se zaključak dostavlja Vijeću Gradske četvrti Donji grad. 

Ad 3. Prijedlog programa održavanja javnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024., mišljenje, daje se
Vijeće Mjesnog odbora „Kralj Petar Svačić“ jednoglasno donosi sljedeći



Z A K L J U Č A K
o Prijedlogu Programa održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2024.

1. Vijeće Mjesnog odbora „Kralj Petar Svačić“ daje pozitivno mišljenje o Prijedlog Programa održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2024.

2. Ovaj se zaključak dostavlja Vijeću Gradske četvrti Donji grad.


Ad 4. Zahtjev za korištenje prostora – promjena termina Planinarsko društvo Medveščak

Planinarskom društvu Medveščak nije odobrena promjena termina jer je termin koji su tražili već zauzet. 

Ad 5. Pitanja i prijedlozi
Nije bilo pitanja i prijedloga.


Sjednica je završena u 11,00 sati.
Zapisnik vodila: Ana-Marija Huzjan

KLASA: 024-08/23-003/2332
URBROJ: 251-13-11-1/003-23-2
Zagreb, 28. studenog 2023.
Predsjednica
Vijeća Mjesnog odbora
„Kralj Petar Svačić“

